**Брунеј** е островска држава во Југоисточна Азија. Се наоѓа на островот Борнео. Главен град е Бандар Сери Бегаван.

Државно уредување и меѓународни односи
--------------------------------------

Карта на Брунеј.Карта на Брунеј.
Од 1959 година Брунеј е парламентарна монархија, но всушност султанот има поголема законодавна и извршна власт, па за Брунеј може да се каже дека има апсолутистичка монархија. Постои законодавен совет кој брои 20 членови и кој има советодавен карактер, но сите закони ги носи султанот. Султанот е истовремено шеф на државата и претседател на владата. Сегашниот султан, Падука Сери Багинда Султан Хаји Хасанал Болкиах Му’изадин Вадаулах (скратено Хасанал Болкиах), владее од 1967 година и се смета за најбогат владетел и еден од најбогатите луѓе во светот.

Брунеј е полноправен член на Обединетите Нации, АСЕАН и Светската трговска организација.

Административна поделба
-----------------------

Главна статија: Административна поделба на Брунеј
Карта на окрузите во Брунеј
Брунеј е поделен на 4 окрузи („даера"). Тие понатаму се делат на вкупно 38 покраини („муким").

|  |  |  |  |
| --- | --- | --- | --- |
| Бр. | Округ | Админ. центар | Население |
| 1. | Белајт | Куала Белајт | 109.000 |
| 2. | Брунеј-Муара   | Бандар Сери Бегаван | 380.000 |
| 3. | Тембуронг | Бангар | 10.000 |
| 4. | Тутонг | Пекан Тутонг | 56.000 |

Стопанство
----------

Главна економска активност во државата е производството на нафта и на гас. БДП по жител е значително поголем за разлика од оној во регионот, но економијата на Брунеј е чувствителна на флуктуацијата на светскиот пазар на нафта.

Што се однесува до земјоделството најмногу се одгледуваат банана, ананас и ориз. Риболовот е исто така прилично развиен во државата.

Население, јазик и религија
---------------------------

### Јазик

Главен говорен јазик во државата е брунејскиот малајски јазик. Брунејскиот малајски јазик значително се разликува од стандардниот малајски јазик, но исто така и од другите малајски дијалекти. Брунејскиот малајски јазик е сроден со стандардниот малајски само 84%, што го прави неразбирлив со малајскиот. Англискиот и кинескиот јазик исто така се зборуваат. Англискиот јазик се користи во работата, но и како јазик од основно во високо образование. Во државата релативно е висока странската заедница. Голем дел од иселениците доаѓаат од немуслимански земји, како што се Австралија, Обединетото Кралство, Јапонија, Филипини, Индија и Тајланд. Други јазици и дијалекти кои се зборуваат се кедајански малајски, арапски, тутонг малајски, мурут и дусун јазикот.

Наводи
------

1. ↑  „CIA - The World Factbook: Brunei". Архивирано од изворникот на 2015-07-21. Посетено на 2009-05-21.
2. 1 2 3 4  „Brunei". International Monetary Fund. Посетено на 2009-04-22.
3. ↑  „2014 Human Development Report Summary" (PDF). United Nations Development Programme. 2014. стр. 21–25. Посетено на 27 July 2014.
4. ↑  Административна поделба на Брунеј - Statoids (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 124267318
* LCCN: n81131874
* GND: 4008479-6
* SELIBR: 141736
* SUDOC: 027848213
* BNF: cb128231127 (податоци)
* NLA: 35023091
* NDL: 00561084
* NKC: ge128837
* BNE: XX462101
* CiNii: DA03179340

 |

 |